open-index/open-wikipedia-markdown huggingface dataset:
SMS «Seeadler» (1915)

**SMS «Seeadler»** var en tysk hjelpekrysser og den eneste fullriggeren som ble brukt i denne rollen under den første verdenskrig.

Hun ble opprinnelig bygget i 1878 under navnet «Pass of Balmaha». 24. juli 1915 ble hun stoppet av den tyske undervannsbåten «U 36» og tatt som krigsbytte. En underoffiser greide å overtale det tyske admiralitetet til å bruke et seilskip som hjelpekrysser, noe som viste seg å fungere. SMS «Seeadler» greide ved hjelp av sin uskyldige fremtoning å kapre 16 skip før hun gikk på et rev 2. august 1917 utenfor øyen Mopelia i Selskapsøyene.

Hun ble et mål for skattejegere etter at kapteinen, Grev Felix von Luckner, påstod at han hadde gravd ned skipskassen fylt med gullmynter etter forliset.

## Kilder
*
NLA Mediehøgskolen Gimlekollen

**NLA Høgskolen i Kristiansand** er den private høgskolen NLA Høgskolens avdeling på Gimlekollen i Kristiansand. 

Skolen ble etablert i 1981, ble høgskole i 1996, og fusjonerte med NLA Høgskolen 1. januar 2013. NLA Høgskolen er eid av syv kristne organisasjoner og kirkesamfunn og bygger på kristne verdier. Høgskolen er akkreditert av NOKUT og er åpen for alle uansett livssyn.

Ved studiestedet i Kristiansand tilbys bachelorgrader i journalistikk, interkulturell kompetanse og kommunikasjon og livssyn, samt en engelskspråklig mastergrad i global journalistikk. I tillegg to bachelorstudiet i økonomi og administrasjon, og innovasjon, markedsføring og ledelse. 

## Skolens rektorer
* Asbjørn Kvalbein, 1981-1990
* Geir Sandvik, 1990-1996
* Knut Sigurd Aasebø, 1996-2002
*Hans Aage Gravaas, 2002-2008
* Lars Dahle, 2008- 2012
* Bjarne Kvam, 2012-2015
* Erik Waaler, 2015-2020
* Sigbjørn Sødal, 2020-
## Referanser


## Eksterne lenker
* 
*  Sørnett – Journaliststudentenes nettavis
Coatzacoalcos

**Coatzacoalcos** er en havneby i den meksikanske delstaten Veracruz. Byen ligger i den sørlige delen av delstaten, ved utløpet til Río Coatzacoalcos. Coatzacoalcos er administrasjonssenter i kommunen med samme navn.

Byen hadde i 2005 et innbyggertall på 234&nbsp;174, noe som gjør den til den tredje største i delstaten, etter Veracruz og Xalapa. Kommunen har et areal på 471,16 km² og hadde 280&nbsp;263 innbyggere i 2005.

Skuespilleren Salma Hayek ble født i Coatzacoalcos.

## Referanser


## Eksterne lenker
*
Arkia

**Arkia** (Arkia Israel Airlines) er et israelsk flyselskap med hovedkontor i Tel Aviv. Det er det nest største i landet og har rutetrafikk både på innen- og utenlandske destinasjoner i tillegg til chartertrafikk til Vest-Europa og middelhavsområdet. Hovedbasen er Ben Gurion flyplassen i Lod, men et betydelig antall flyvninger går også fra Sde Dov i Tel Aviv og fra Eilat og Ovda flyplassene i sør.

## Starten
Arkia ble startet i 1949 som et rent innenlandsselskap, hadde navnet Israel Inland Airlines og var organisert som et datterselskap til El Al. Idéen var å få i gang en forbindelse mellom nord og sør, i første rekke Tel Aviv og Eilat. Selskapet startet flyvninger i 1950 med den sivile versjonen av Curtis Commando, et troppetransportfly. Senere fikk selskapet De Havilland DH 89 maskiner, etterfulgt av Douglas DC-3. Den første ruten gikk fra Rosh Pina til Eilat og ble fløyet to ganger i uken. Første året fløy 13.485 passasjerer med selskapet. El Al hadde 50% eierandel, Histadrut (israelsk «LO») eide resten. 

## Vekst
Navnet utviklet seg med tiden til Eilata Airlines via Aviron til dagens Arkia Israel Airlines. Etter hvert, utover på 1950-tallet, ble frekvensen utvidet til to daglige flyvninger og passasjertallet økte til over 70&nbsp;000.

Eilat ble utviklet til en stadig viktigere desitnasjon utover på 1960-tallet og i 1967-68 satte selskapet inn Handley Page Dart Herald 200 fly. Dette gav også mulighet til å opprette nye ruter til Jerusalem, Sharm el-Sheikh og Santa Caterina. De to rutene til Sinai ble avviklet i forbindelse med at området ble tilbakeført til Egypt i 1982 ifølge fredsavtalen fra 1979.

## Til utlandet
I mars 1980 fusjonerte selskapene Arkia og Kanaf Arkia og gikk inn på det internasjonale chartermarkedet. 

I februar 2007 fikk Arkia tillatelse til å starte rute til Larnaka på Kypros og Dublin. I juli 2007 kom nyheten om at selskapet planla ruteforbindelser til New York og Bangkok, destinasjoner som hittil betjenes med charter. I 2008 åpnet myndighetene for større konkurranse og Arkia har søkt om å få opprette ruteforbindelser til Barcelona, Berlin, Moskva og Paris. Paris ble innvilget i februar 2008 og  ruten starter i mai 2008.

## Flåte

### Tidligere fly

## Referanser

## Eksterne lenker
*
Mackenzie (elv)

**Mackenzie** er ei elv i Canada. Den begynner i Store Slavesjø i Nordvestterritoriene, og renner nordover til Nordishavet. Den er Canadas lengste elv med 1&nbsp;738&nbsp;km, og er sammen med tilløpselvene Slave, Peace og Finlay Rivers den nest lengste elva i Nord-Amerika med en lengde på 4&nbsp;241&nbsp;km.  Mackenzie har et nedbørfelt på 1&nbsp;805&nbsp;200&nbsp;km²,, et areal som er større enn hele Norden. Gjennomsnittlig vannføring er 9&nbsp;700&nbsp;m³/s. 

I vassdragssystemet ligger mange store innsjøer, hvorav de største er:
* Store Bjørnesjø – 31 153 km²
* Store Slavesjø – 27 200 km²
* Athabascasjøen – 7 850 km²

Det store myrlendte deltaet til Mackenzie gir gode leve- og hekkeområder for ender, gjess og ulike trekkfugler. Munningen er også kalvingsområde for hvithval. 

Elva er farbar for båttrafikk rundt fem måneder hvert år. Den fryser over i oktober og isen brekker opp i mai. Om vinteren brukes deler av elva som en isvei.Under den isfrie perioden er elva seilbar i hele sin lengde. Lektertrafikk fra en terminal ved jernbanens endestasjon i Hay River betjener hele det nedre Mackenzie-bekkenet. Det er funnet naturgass i deltaområdet lengst nord ved Nordishavet.

Mackenzie (som tidligere het *Disappointment River*) er oppkalt etter den oppdagelsesreisende Alexander Mackenzie, som reiste på elva i et forsøk på å nå Stillehavet i 1789. På Na-dené-språkene heter den *Deh Cho*. 

Vannskillet mellom Mackenzie-bekkenet og bekkenet til elva Yukon i vest danner den sentrale delen av grensa mellom Nordvestterritoriene og Yukon.

## Sideelver
De viktigste sideelvene og tilløpselvene er, fra nordvest via sør til nordøst:
* Peel – 684 km
** Snake – 300 km
* Arctic Red – 500 km
* Liard – 1 115 km
** South Nahanni – 563 km
** Fort Nelson – 517 km
** Petitot – 404 km
* Hay – 702 km
* Slave – 434 km
**Peace – 1 923 km
*** Smoky – 492 km
*** Finlay – 402 km
** Athabasca – 1 231 km
*** Pembina – 547 km
* Great Bear – 113 km

## Referanser


## Eksterne lenker
* 
* Informasjon og et kart over Mackenzies nedbørfelt
* Historien om Mackenzie-elva.
* Atlas of Canadas side om Canadas arktiske elver.
Catemaco

**Catemaco** er en by og en kommune i den meksikanske delstaten Veracruz. Den ligger i de vulkanske fjellene i Sierra de los Tuxtlas. I 2000 hadde byen en befolkning på 23&nbsp;631 mennesker, mens hele kommunen hadde 45 383 innbyggere. Kommunens areal er på ca. 170 km².

Flere filmer kjente har blitt spilt inn i Coatemaco, blant annet Mel Gibsons *[[Apocalypto]]* og Sean Connerys *[[Medicine Man]]*.

## Referanser
Today is Tonight

***Today is Tonight*** er en amerikansk roman skrevet av Hollywood-skuespillerinnen Jean Harlow på midten av 1930-tallet, men ikke utgitt før i 1965.

Harlows venn, Arthur Landau skrev i forordet til pocketbokutgivelsen fra 1965 at hun hadde ytret ønske om å skrive boken i 1933-1934. Hun skal ha fullført et manuskript før sin død i 1937. Ifølge Landau solgte Harlows mor filmrettighetene til *Today is Tonight* til Metro-Goldwyn-Mayer, men beholdt selv publiseringsrettighetene. Ingen film basert på romanen ble noen gang utgitt. Selve romanen ble ikke utgitt før på midten av 1960-tallet, da en venn av Harlows familie hadde overtatt publiseringsrettighetene.

En forkortet versjon av *Today is Tonight* ble publisert i juli 1965-utgaven av *[[Mademoiselle (magasin)|Mademoiselle]]*, en innbundet utgave av Grove Press i juli 1965 og en pocketbok av Dell Publishing senere samme året. Da romanen ble utgitt ble det oppgitt i media at manusforfatteren Carey Wilson hadde hjulpet Harlow med å skrive boken.

Handlingen i boken utspiller seg på 1920-tallet, blant Hollywoods velstående jetsettere, og fokuserer på paret Peter and Judy Lansdowne.

## Referanser
Mixe-zoqueanske språk

**Mixe-zoqueanske språk** er en språkfamilie som omfatter språk som snakkes rundt Tehuantepec-eidet i Mexico. Den meksikanske regjeringa godkjenner tre offisielle mixe-zoqueanske språk: mixe, med ca. 188&nbsp;000 talere, zoque, med ca. 88&nbsp;000 talere og språket popoluca, som har ca. 69&nbsp;000 talere og som egentlig er to ulike språk, popoluca og popoloca. Ethnologue regner imidlertid med flere av dialektvariantene av disse språka, og regner i alt med 16 forskjellige mixe-zoqueanske språk. Av utdødde språk i denne språkfamilien finner man blant annet tapachultekisk, som ble snakka langs sørøstkysten av Chiapas.

## Eksterne lenker
* Mixe-zoqueanske språk hos Ethnologue
Colegio de Santa Cruz de Tlatelolco

**Real Colegio de la Santa Cruz** i Tlatelolco i dagens Mexico by var en høyskole som ble oppretta kort tid etter spanjolenes erobring av Mexico. Den ble oppretta av Fransiskanerordenen og var den første europeiske høyskolen i Amerika. Innvielsen fant sted 6. januar 1536, men den ble tatt i bruk allerede fra 8. august 1533.

Hovedformålet med høyskolen var å utdanne indianske prester. De ble undervist i nahuatl, spansk og latin, og lærte også litt gresk samt manuskriptillustrering og bokbinding. Blant lærerne var de kjente grammatikerne Andrés de Olmos, Alonso de Molina og Bernardino de Sahagún.

Like ved stedet hvor høyskolen lå, ligger i dag Plaza de las Tres Culturas.
Vennastranda

**Vennastranda** eller **Ytre Snillfjord** er ei bygd i Snillfjord i Heim kommune i Trøndelag, og omfatter grendene Berdal, Forra, Hyllberget, Ven, Volden, Selnes, Skårill og Vuttudal.

Vennastranda ligger 16&nbsp;km fra handelsstedet Kyrksæterøra. Den 1. januar 2020 ble Vennastranda slått sammen med Hemne og Halsa kommuner til nye Heim kommune.

Bygda har et bedehus med kirkegård, som forøvrig er blitt utvidet og blitt oppusset. Bygda har også en barneskole/flerbrukshus, en campingplass med marina og et designbyrå.

Det drives landbruk i bygda, og både hest, sau, ku og gris er representert.

Bygda har mange lag og foreninger, og har også et eget ungdomshus. Den har også et eget revylag som heter Vennastranda Revylag. Idrett foregår gjennom Ytre Snillfjord IL.

## Referanser


## Eksterne lenker
* Snillfjord Kommune 
* Ytre Snillfjord IL
Andrés de Olmos

**Andrés de Olmos** (født 1491, død 1571) var en spansk fransiskanerprest, grammatiker og etnohistoriker. Han ble født i Oña i Burgos og døde i Tampico i Ny-Spania (dagens Mexico). Andrés de Olmos underviste ved Colegio de Santa Cruz de Tlatelolco. Han er mest kjent for å ha skrevet den aller første grammatikken for språket klassisk nahuatl.

## Referanser
Tehuacán

**Tehuacán** er en by og en kommune sørøst i den meksikanske delstaten Puebla. Den ligger 130 km fra byen Puebla, på 1&nbsp;676 meters høyde over havet. Navnet kommer fra nahuatl og betyr «gudenes sted». Byen hadde 331&nbsp;526 innbyggere i 2002. Klimaet er tørt og halvtørt.

Området er kjent for sin produksjon av naturlig kullsyreholdig mineralvann. I meksikansk dagligtale brukes ofte begrepet *Tehuacán* om alle typer kullsyreholdig mineralvann, uavhengig av merke.

## Eksterne lenker
*
Otomangueanske språk

**Otomangueanske språk** er en stor språkfamilie som omfatter en rekke mesoamerikanske språk i Amerika. Alle de nålevende otomangueanske språka snakkes i Mexico, men det ble tidligere snakka språk fra denne språkfamilien så langt sør som i Costa Rica. Det største antallet talere av otomangueanske språk har i dag den meksikanske delstaten Oaxaca, hvor talerne av zapotekisk og mixtekisk til sammen utgjør nesten 1,5 millioner. Andre otomangueanske språk er otomi og mazahua.

Alle otomangueanske språk er tonespråk. Noen har bare to forskjellige toner, mens andre har opptil fem. Mange av språka har også fonemisk vokalnasalisering.

## Inndeling

## Litteratur
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Holla Metall

**Holla Metall** er et smelteverk lokalisert på Kyrksæterøra i Heim kommune i Trøndelag. 140 mennesker er sysselsatt ved bedriften. Bedriften ble solgt fra Fesil AS til det tyske firmaet Wacker Chemicals i 2010.

## Referanser
Bjølseth Caravan

**Bjølseth Caravan**, var en norsk campingvognprodusent, på Jømna i Innlandet. Fabrikken ble opprettet i 1954 av Edvin Bjølseth og stengte på grunn av konkurs i 2006. Varemerket «Bjølseth Caravan» eies nå av det svenske campingvognmerket Kabe. 

Bjølseth Caravan var Norges siste campingvognprodusent. De produserte i tiden fra 1954 til 2006 ca 16&nbsp;000 campingvogner på det norske markedet. I sin tid ble det eksportert et mindre antall vogner til Sverige og et mindre antall vogner til Saudi Arabia på spesialoppdrag. Selskapet produserte noen få bobiler på 1980- og 1990-tallet.

Deler av virksomheten lever videre i firmaet «Jømna Caravanverksted og deler AS» som drives av tidligere ansatte i Bjølseth Caravan. De holder til i den tidligere serviceavdelingen for Bjølseth Caravan AS. 

## Historie
Edvin Bjølseth overtok lokalene på Jømna etter sine foreldre på tidlig 1930 tallet. De drev tidligere et møbelsnekkeri her, men senere skulle det bli en arena for caravan i norsk historie som startet i 1954. Ideen om å bygge campingvogner fikk han fra to kamerater som hadde vært på ferie i Europa der de så disse doningene etter veiene. De spurte Edvin om han kunne produsere en slik til dem, svaret var ja. I tillegg bygde han også sin egen vogn og det første året ble det produsert to stykk. Populariteten ble fort stor og oppdragene lot ikke vente på seg, bestillingene økte med de første årene. På denne tiden het campingvognmerket "Hytta".

Samtidige Bjølseth-campingvogner siden 1979 er lett gjenkjennelig ved å ha den typiske «Bjølseth-stripen» som kjennetegn. Historien bak stripen kom fra Østerrike, da Odd Egil Engebretsen som bedriftsleder ferierte der med sin campingvogn. Han hadde for moros skyld spraylakkerte sin vogn og opplevd god respons på dette etter hjemkomsten. Dermed ble samtidige campingvogner utstyrt med stripen på midtlinjen, først i brunfarge, deretter i flere farger og fargekombinasjoner. Dermed er det mulig å identifisere en campingvogn fra Bjørseth Caravan ved å observere det karakteriske kjennetegnet.
## Referanser


## Litteratur
* Geir Svardal; *Camping - Det gode liv langs landeveien* Spartacus 2018 ISBN 978-82-430-1089-5

## Eksterne lenker
* Hjemmesiden til Jømna Caravan
* Norges siste caravanprodusent
* Nrk om Bjølseth Caravan
*  Bjølseth-brosjyrer fra 1978 og frem til 2006  Norsk Caravan Club
* Bjølseths venner på facebook
Mianzhu

**Mianzhu** (kinesisk: 绵竹市, pinyin: *Miánzhú Shì*) er et byfylke i byprefekturet Deyang i den kinesiske provinsen Sichuan. I 1999 hadde det 513.675 innbyggere. Arealet er på 1.245 km².

Mianzhu ble kraftig rammet av jordskjelvet i Sichuan i 2008. Fuxin nr. 2 folkeskole ble helt rasert.

## Kulturminner
Fylket er kjent for et vinbryggeri kalt *Jiannanchun* (*Jiannanchun jiufang yizhi*, 剑南春酒坊遗址). Det er oppført på Folkerepublikken Kinas liste over kulturminner.

## Administrative enheter
**Storkommuner:**
* Dongbei 东北镇, Xinan 西南镇, Zundao 遵道镇, Jiuling 九龙镇, Xinglong 兴隆镇, Hanwang 汉旺镇, Gongxing 拱星镇, Tumen 土门镇, Guangji 广济镇, Jinhua 金花镇, Yuquan 玉泉镇, Banqiao 板桥镇, Xinshi 新市镇, Xiaode 孝德镇, Fuxin 富新镇, Qitian 齐天镇, Shendi 什地镇, Mianyuan 绵远镇, Jiannan 剑南镇
**Kommuner:**
* Qingping 清平乡, Tianchi 天池乡

## Referanser


## Eksterne lenker
* 
* Infoside 
* Ruins of a Brewery for Jiannanchun Liquor at Chengguan Town in Mianzhu of Southwest China's Sichuan Province
* Top Ten Archeological Discoveries in 2004
* Winery Remains in Mianzhu City, Sichuan Province
* Sichuan Mianzhu Jiannanchun jiufang yizhi Baidu Baike
* Jiannanchun 
* Jiannan
Shifang

**Shifang** (kinesisk: 什邡; pinyin: *Shífāng*) er et byfylke i byprefekturet Deyang i den kinesiske provinsen Sichuan. 

I 1999 hadde det 431.095 innbyggere. Arealet er på 1.245 km².

Shifang er et av flere steder i det indre Kina som anser seg å være fødested for kong Yu, en viktig skikkelse i tidlig kinesisk historiemytologi.

Byen var en av dem som ble hardt rammet av jordskjelvet i Sichuan i 2008, med minst  5924 omkomne.Tretten skolebygninger raste helt sammen om flere dusin andre skoler ble delvis skadet, med betydelige tap blant skoleelever og lærere.

## Administrative enheter
**Subdistrikter:**
**Fangting 方亭镇, Zaojiao 皂角镇
**Storkommuner:** 
*Yuanshi 元石镇, Huilan 回澜镇, Yunxi 云西镇, Laoshui 洛水镇, Hefeng 禾丰镇, Shuangcheng 双盛镇, Liaglu 两路口镇, Yinfeng 隐丰镇, Majiang 马井镇, Yinghua 蓥华镇, Xiping 四平镇, Nanquan 南泉镇, Minzhu 民主镇, Longju 龙居镇, Jiandi 湔底镇, Lingjie 灵杰镇, Hongbai 红白镇, Bajiao 八角镇

## Referanser
De røde øyenbryns opprør

**De røde øyenbryns opprør** (tradisjonell kinesisk: 赤眉之亂, forenklet kinesisk: 赤眉之乱, pinyin: *Chìméi Zhī Lùan*, fra 18 til 27 e.Kr.) var et bondeopprør ledet av det kinesiske hemmelige selskap «De røde øyenbryn» under Han-dynastiet. Det bar dette navnet fordi det medlemmer farvet øyenbrynene røde, antagelig med vannfast henna. I første del av Han-dynastiets tid ble kårene for bøndene stadig verre. Mange av fattigbøndene organiserte seg i dette hemmelige selskapet, og etter at Guleelven to ganger på kort tid hadde utløst ødeleggelser ved å finne nye elveutløp, og stor nød brøt ut, gjorde de opprør. 

Vidtgående ødeleggelser fulgte. Kamphandlingene fant for det meste sted i det som i dag er provinsene Henan og Shaanxi, men konsekvensene ble følt, eller utnyttet, også i Shandong, Gansu, Hubei og Sichuan. Det sistnevnte området, kalt *Shu*, var ikke del av opprøret, men så sitt snitt til å løsrive seg fra keisermakten. 

Etter at Wang Mang hadde avsatt den sittende keiser, ble bondeopprøret slått ned. En allianse av landeiere og tilhengere av Han-dynastiet klarte å slå ned opprørene, og gjeninnsette Han-regimet i 25 e.Kr.

## Litteratur
* Hans Bielenstein: «Wang Mang, the restoration of the Han dynasty, and Later Han». I: Denis Twitchett, Michael Loewe (red.): *The Cambridge History of China.* Bind 1. Cambridge, 1986, s. 223ff.
Terrorangrepet i Legutiano 14. mai 2008

**Terrorangrepet i Elgoibar 20. april 2008** skjedde da en bombe ble sprengt utenfor partikontoret til PSOE i Elgoibar (nær Bilbao), Spania.

## Bakgrunn
Separatist- og terrorgruppen ETA har kjempet for selvstendighet for Baskerland fra Spania. Mer enn 820 mennesker er drept på grunn av terrorgruppens angrep mot ulike mål og personer i en periode på ca. 40 år, tre av dem er drept etter at ETA i 2007 avbrøt en selvpålagt våpenhvile. Statsminister Jose Luis Rodriguez Zapatero gjorde kampen mot ETA til en av sine saker i valgkampen, og for selve regjeringen etter parlamentsvalget i Spania i mars 2008. Forrige gang som ETA slo til, var med en bombe mot partikontoret til PSOE i Elgoibar 20. april.

## Angrepet
Bomben detonerte nær noen brakker som ble brukt av det spanske politiet.

### Skader
Minst en ble drept i angrepet, flere ble meldt skadet og minst to mennesker ble fanget under bygningsruiner etter eksplosjonen.

## Ansvar
ETA ble mistenkt for angrepet, da de har vært ansvarlige for tilsvarende angrep tidligere i dette området. Det ble ikke gitt noen form for forhåndsadvarsel før angrepet.

## Se også
* Terrorangrepet i Bilbao 17. april 2008
* Terrorangrepet i Elgoibar 20. april 2008

## Referanser


## Eksterne lenker
*  BBC News:  Eta blamed for Spain bomb death, 14. mai 2008
Bringebærmåler

**Bringebærmåler** (*Mesoleuca albicillata*) er en sommerfugl i gruppen av de egentlige målere  (Geometridae). Denne arten, som er lett å kjenne igjen på det store, hvite feltet midt i forvingen, finnes nord til Møre og Romsdal i Norge.

## Utseende
En middelsstor (vingespenn 28 – 33&nbsp;mm), slank måler. Antennene er trådformede hos begge kjønn. **Forvingen** er brun ved roten, i midten med et bredt, snøhvitt felt som har en eller to tynne, brune streker langs ytterkanten. Ved vingens forkant utenfor det hvite feltet er det en stor, oval, brun flekk. Forvingens ytterkant er lyst brungrå med en bølgete, hvit tverrstripe, ved bakkanten er det to brune flekker. **Bakvingen** er silkeaktig hvit, ytterkanten lyst brungrå, bakhjørnet mørkere. Larven er lang og slank, naken bortsett fra noen lyse, oppstående børster, grønn med røde, trekantede flekker på ryggen. Disse flekkene er bredt kantet med svartbrunt.

## Levevis
Arten lever i skog med rik bunnvegetasjon. Larvenes næringsplanter er bringebær (*Rubus idaeus*), bjørnebær (*Rubus fruticosus*) og markjordbær (*Fragaria vesca*). De voksne målerne flyr om natten i juni – juli.

## Utbredelse
Bringebærmåleren finnes i nesten hele Europa, og videre østover gjennom Nord-Asia. I Norge er den funnet nord til Møre og Romsdal.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Mesoleuca albicillata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Meldemåler

**Meldemåler** (*Pelurga comitata*) er en sommerfugl i gruppen av de egentlige målere  (Geometridae). Denne arten finnes nord til Nord-Trøndelag i Norge.

## Utseende
En middelsstor (vingespenn 25 – 34 mm), slank, gulbrun måler. Antennene er trådformede hos begge kjønn. **Forvingen** er forholdsvis smal med blekt gulbrun grunnfarge, ved roten mørkere brun. Rundt midten av vingen er det et bredt, brunt (i alle fall litt mørkere enn grunnfargen) tverrbånd. Dette er litt lysere i midten og har flere smale, brune tverrstriper. Det er omtrent en og en halv gang så bredt ved forkanten av vingen som ved bakkanten, og på yttersiden rundt midten er det trekantet utbuktet. I vingespissen har den en kort, svart skråstrek. **Bakvingen** er silkeaktig hvit, bakhjørnet litt mørkere. Larven er litt knudrete og mørkebrun på ryggen, buken er blekt brunaktig.
## Levevis
Arten finnes i byområder, hager, på dyrket mark og på andre steder der larvens næringsplanter, melder (*[[Chenopodium]]* spp. og *[[Atriplex]]* spp.) vokser. De voksne sommerfuglene flyr i juni – juli.

## Utbredelse
Arten finnes i så godt som hele Europa, og også i Nord-Asia. I Norge er den funnet nord til Nord-Trøndelag.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Pelurga comitata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Kulturhåndverk

**Kulturhåndverk** er et begrep som har sin opprinnelse i Stockholms Hantverksförening. Begrepet ble introdusert i Norge i Kultur- og kirkedepartementets rapport *Kulturhåndverk – Avtrykk fra fortiden, uttrykk for øyeblikket, grunnlag for framtiden*. Kulturhåndverk defineres her som: «håndverk som er sentrale i og for vår kultur, som gjennom handlingsbåren kunnskap viderefører tradisjonelle teknikker og kunnskap om bruk av tradisjonelle materialer. Kulturhåndverk er håndverk som forteller om historie, tradisjon, levevis, som er tilpasset lokale forhold og tradisjoner, som bruker lokale råvarer og som i sin tradisjonelle form er bærekraftige i sin holdning til bruk og gjenbruk. Kulturhåndverkerne jobber med gamle hus, gjenstander og miljøer, men de jobber også med nyskaping og produktutvikling». Begrepet avgrenses i forhold til andre håndverkere ved at kulturhåndverkeren: «besitter og bruker sentrale kunnskaper knyttet til tradisjonelle teknikker og tradisjonelt håndverk».

## Eksterne lenker
* Kultur- og kirkedepartementets rapport ''Kulturhåndverk – Avtrykk fra fortiden, uttrykk for øyeblikket, grunnlag for framtiden''
Øyemåler

**Øyemåler** (*Cosmorhoe ocellata*) er en sommerfugl i gruppen av de egentlige målere  (Geometridae). Denne arten er vanlig nord til det nordlige Nordland i Norge.

## Utseende
En liten til middelsstor (vingespenn 20 – 27 mm), hvit og brun måler. Det er lett å kjenne i gjen på fargen, kan forveksles med rubinmåler (*Plemyria rubiginata*), men forvingenes ytterkant er mye lysere hos øyemåleren, dessuten er vingenes tverrbånd fullstendig. **Forvingen** er skinnende, fløyelsaktig hvit, vingeroten og det brede midtbåndet er gråbrune. Vingens midtbånd er lysbrunt langs kantene, mørkere i midten, med en rund, svart flekk i den fremre delen. Mellom det brune feltet og midtbåndet, og utenfor midtbåndet er det noen diffuse, lysgrå flekker. Nær vingespissen er det to korte, lysgrå tverrstriper og en liten, gråbrun flekk langs ytterkanten, som er hvit til lysgrå. **Bakvingen** er silkeaktig hvit. Larven er gulbrun på ryggen, blek på buken, med noen korte, utstående børster. På ryggen har den noen V-formede, hvite flekker, spissen peker bakover. 

## Levevis
Larvene lever på ulike maurer (*Galium* spp.). De voksne målerne kan man finne fra mai til august.

## Utbredelse
Arten finnes i hele Europa, og i Nord-Asia. I Norge forekommer den nord til den nordlige delen av Nordland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Cosmorhoe ocellata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Geitramsdråpemåler

**Geitramsdråpemåler** (*Ecliptopera silaceata*) er en sommerfugl i gruppen av de egentlige målere  (Geometridae). Denne arten finnes over det meste av Norge.

## Utseende
En middelsstor (vingespenn 23 – 29 mm), slank, gråbrun måler. **Forvingen** er lyst gråbrun, mørkere grå ved roten. I midten har den et bredt, mørkgrått tverrbånd med hakkete kant. Dette er kantet med doble, lyse streker. I midten går kantstrekene ofte sammen og avgrenser en dråpeformet, grå flekk. Tverrbåndet kan også ha et par ringformede, mørke flekker, men disse er vanskelige å se om båndet er mørkt. Utenfor tverrbåndet er det en rad av pileformede, gråbrune flekker. Ytterkanten har en avlang, hvitkantet, mørk flekk nær vingespissen. **Bakvingen** er silkeaktig hvit med et utydelig, grått tverrbånd. Larven er lang og tynn, naken og blankt lysgrønn.

## Levevis
Arten finnes både i skog og i åpne områder. Larvene lever på geitrams, mjølke, stortrollurt, fuksia og springfrø. De voksne målerne kan man treffe på mellom mai og september, gjerne i to generasjoner hver sommer.

## Utbredelse
Arten er vidt utbredt og finnes i hele Europa, det meste av Nord-Asia (så langt sør som det vestlige Kina og Tibet) og i det meste av Nord-Amerika. I Norge er den funnet over hele landet.

## Referanser


## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Ecliptopera silaceata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Helsehøyskolen

**Helsehøyskolen** var en privat skole i Oslo som tilbød høgskolestudier. Den må ikke forveksles med *[[Norges Helsehøyskole]]*, en annen privat skole med lignende program. Skolen ble startet i 1992 under navnet **Encefalon, høyskole i grunnmedisin** og fikk navnet Helsehøyskolen i 2009. I 1996 fikk skolen offentlig godkjenning av sitt første studium, medisin grunnfag. Etter det har den fått godkjent en rekke fag, og sist bachelorstudium i ernæringsfysiologi. I 2011 fusjonerte Helsehøyskolen med Bjørknes Høyskole.

Skolen hadde lokaler i Ullevaal Stadion, men tilbød også nettstudier på egen nettskoleløsning.

Skolen ble etablert og eides av *Encefalon as*, eid av allmennpraktiker Tore Taraldsen og kardiolog og indremedisiner Ivar Sjaastad. Den ble i 2010 solgt til Bjørknes Høyskole.

## Eksterne lenker
* Bjørknes høyskole
* Norges helsehøyskole
Sichuan-jordskjelvet

Den kinesiske provinsen *[[Sichuan]]* hjemsøkes relativt hyppig av jordskjelv. En referanse til **Sichuan-jordskjelvet** kan gjelde en rekke av dem, særlig de ferskeste eller kraftigste. Her er de jordskjelv i provinsen etter år 1900 som har hatt en momentmagnitude på minst 7,0:
Ostadalsveien (Oslo)

**Ostadalsveien** (1 – 81, 2a – 72) (Oslo) er en vei som ligger på Røa i bydelen Vestre Aker. Den går opp fra Sørkedalsveien akkurat der t-banens linje 5 til Østerås krysser Sørkedalsveien.

Den ender på toppen av Ullerntoppen der bussens linje 46 (Majorstuen – Ullerntoppen) har sin endeholdeplass.

Navnet har den fått fra Ostadalen, som var en del av Mærradalen.

## Litteratur
* 

## Eksterne lenker
*
Springfrødråpemåler

**Springfrødråpemåler** (*Ecliptopera capitata*) er en sommerfugl i gruppen av de egentlige målere  (Geometridae). Denne arten forekommer på det sørligste Østlandet i Norge, men er sjelden og rødlistet (kategorisert som Sårbar (VU) på rødlisten fra 2015).

## Utseende
En middelsstor (vingespenn 23 – 26 mm), slank, lyst brungrå måler. Den kan kjennes på at forvingens brede tverrbånd er nokså jevnbredt med en grunn, trekantet innskjæring på innersiden, og den mørke flekken ved forvingens ytterkant. Begge kjønn har trådformede antenner. **Forvingen** er lys grå, mørkere grå ved roten. Midt i vingen er det et bredt, grått tverrbånd. Dette båndete r ikke mer enn en og en halv gang så bredt ved forkanten som ved bakkanten, på innersiden med en grunn, rettsidet, trekantet innskjæring, på yttersiden svakt bølgete. Utenfor tverrbåndet er det en rad av mørke, pileformede flekker, disse er størst ved fremkanten og utydelige i den bakerste halvdelen. Ved vingens ytterkant er det en avlang, mørk flekk. **Bakvingen** er silkeaktig gråhvit, mørkere ved bakhjørnet, med utydelige, grå tverrbånd. Larven er lang og tynn, naken og blekt grønnlig rosa på farge.

## Levevis
Larvene lever bare på springfrø (*Impatiens noli-tangere*), og arten finnes derfor bare der denne planten vokser. De voksne målerne kan man finne mellom mai og august i én eller to generasjoner. De flyr helst om natten, men skremmes lett ut om dagen og kan også fly i gråvær.

## Utbredelse
Arten finnes fra Europa videre østover gjennom Russland til Japan.
I Norge er den funnet rundt Oslofjorden, men den er sjelden og listet som sårbar (VU) i Norsk rødliste for arter.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Hagebærmåler

**Hagebærmåler** (*Eulithis prunata*) er en sommerfugl i gruppen av de egentlige målere  (Geometridae). Denne ganske store arten er vanlig over hele Norge.

## Utseende
En middelsstor til stor (vingespenn 32 – 37&nbsp;mm), middels kraftig, brokete farget måler. Den er større enn de fleste andre Larentiinae med brunt tverrbånd i forvingen og kan vanligvis greit kjennes igjen på størrelsen. Antennene er trådformede hos begge kjønn. **Forvingen** er lysgrå, et bredt felt ved roten gråbrunt, dette feltet har i midten en smal, mørk eller mørk og lys, bølgete tverrstrek. Midt i vingen er det et bredt, gråbrunt tverrbånd. Dette er sterkt innsnevret fra innersiden litt foran bakkanten, bak denne innsnevringen rundet utvidet. Båndet har 2-4 mørke ringer (oftest av uregelmessig form), disse er tydelige hos forholdsvis lyse eksemplarer, dessuten to små, hvite tverr-flekker ved forkanten. Urtenfor tverrbåndet er den en rad av svarte, pile- til halvmåneformede flekker. Vingespissen er gulbrun, den fremste delen av vingens ytterkant har en avlang, mørkbrun flekk. **Bakvingen** er silekaktig gråhvit med utydelige, grå tverrbånd. Larven er naken, rosaaktig brunt spraglete, med en rekke av diffuse, hvite flekker langs ryggen.

## Levevis
Arten lever i skog, hager og parker. Larven lever på solbær og ulike rips-arter (slekten *[[Ribes]]*), av og til også på busker i rosefamilien (Rosaceae). De voksne målerne flyr om natten i juli – august.

## Utbredelse
Hagebærmåleren lever i hele Europa, videre østover til Korea og Japan, og også i Nord-Amerika. I Norge er den funnet over sågodtsom hele landet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eulithis prunata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Blåbærmåler

**Blåbærmåler** (*Eulithis populata*) er en sommerfugl i gruppen av de egentlige målere  (Geometridae). Denne arten finnes i skog og på heier over hele Norge og er ofte svært tallrik.

## Utseende
En middelsstor (vingespenn 25 – 32 mm), slank måler, gul- eller brunaktig, ganske sterkt varierende i fargen. Den kan kjennes igjen på forvingens brede tverrbånd, som er nesten jevnbredt med uregelmessige kanter, og på den lyse vingespissen. **Forvingen** er vanligvis gulaktig, sjeldnere brun, mørkere ved roten. I midten har den et bredt, brunlig tverrbånd. Dette båndet er nesten like bredt ved bakkanten av vingen som ved forkanten, med en knekk i midten, både inner- og ytterkantene er uregelmessige. Vingespissen har en mørk skråstrek, området foran denne er vanligvis påfallende lyst (den lyseste delen av vingen). Ytterkanten er vanligvis mørkere, mer eller mindre brunlig. **Bakvingen** er silkeaktig gråhvit. Larven er lang og tynn, gråbrun, langs ryggen med en rekke av V-formede, hvite flekker som er bredt kantet med svart, særlig på de bakerste kroppsleddene.

## Levevis
Blåbærmåleren finnes nesten overalt der det vokser blåbær, både på åpne heier og i bar- eller løvskog. Den kan ofte være meget tallrik og er en av Norges aller vanligste sommerfugler. Larvene lever på blåbærbusker (*Vaccinium myrtillus*), av og til også på blokkebær (*Vaccinium uliginosus*). De voksne målerne flyr om natten i juli – august, men skremmes også lett opp om dagen.

## Utbredelse
Blåbærmåleren finnes i sågodtsom hele Europa, videre østover gjennom Nord-Asia (Russland og Mongolia) til Stillehavet, og også i det meste av Nord-Amerika. I Norge er den vanlig over hele landet, også i fjellet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eulithis populata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
*  www.lepidoptera.no  Sommerfugler i Norge - Bildedatabase for norske sommerfugler.
* Bilde av larven, fra Kimmo's Lep site
Høgskulen for Grøn Utvikling

**Høgskulen for grøn utvikling** (forkortet **HGUt**) er en privat høgskole som tilbyr høgskolestudier og driver forskning og utvikling særlig innen landbruk og nærings- og bygdeutvikling. Høgskolen ligger i Bryne sentrum i Time kommune.  

Fra 2012 til 2020 het den **Høgskulen for landbruk og bygdeutvikling** og før 2012 **Høgskulen for landbruk og bygdenæringar**. Skolen ble startet i 2001 under navnet *Høgskulen på Jæren*. Den 12. mai 2005 ble skolen offisielt til Høgskulen for landbruk og bygdenæringar, og navnet ble i mars 2012 endret til Høgskulen for landbruk og bygdeutvikling (HLB). 

Høyskolen er organisert som et samvirkelag, og eies av offentlige forvaltningsorganer i regionen samt av bedrifter og organisasjoner i landbruket, lokalt og regionalt. HLB sin visjon er å levere kunnskap som bidrar til levende og livskraftige bygdesamfunn.

Fra 2010 tilbød skolen landets eneste bachelorutdanning i bygdeutvikling, som i 2015 skifter navn til bachelor i nyskaping og samfunnsutvikling. I tillegg har skolen tilbud om årsstudier innen samfunn og utvikling, økonomi og leiing, hest i næring, landskap og utvikling og nyskaping og utviklingsarbeid. 

Høgskolens rektor er Dag Jørund Lønning. 

## Referanser


## Eksterne lenker
* Høgskulen for Grøn Utvikling (HGUt) Besøkt 6. januar 2021
JAS

**JAS** er en svensk forkortelse for *jakt, attack och spaning* (jager, angrep og rekognosering) og brukes i Sverige som benevning på multirolle kampfly som kan utføre alle disse oppgavene. Betegnelsen er i Sverige og tildels i andre land i dagligtale (feilaktig) blitt et synonym for flymodellen Saab 39 Gripen, som i det svenske forsvaret heter **JAS 39 Gripen**.
Radio Nordsjø

**Radio Nordsjø** (tidligere **Radio Atlantic Dalane**) er en lokalradio som ble etablert av Rolf Pedersen i 2000. Kanalen ble startet etter at Radio Dalane gikk konkurs i 1997. 

Radio Nordsjø sendte i begynnelsen fra de gamle studiolokalene etter Radio Dalane, før virksomheten flyttet til Kvernelandbygget i 2003. Da dette senere skulle bygges om, flyttet kanalen til Eger stormarked, og til slutt til Dalane Næringshage. 

Radiokanalen ble i 2007 overtatt av Jærradiogruppen.  

Radiokanalen sender på DAB, men har også fortsatt flere FM-sendere i Egersund, Bjerkreim, Moi, Vikeså og Hauge samt på Voreknuten og dekker store deler av Sør-Rogaland med disse.

Kanalen henter sine inntekter fra reklame, og radiobingo.

Kanalen har konsesjon på FM til 31.12.2026 og DAB til 31.12.2031.

## Referanser
Handlingsbåren kunnskap

**[[Handlingsbåren kunnskap]]** er et begrep som oppsto i 1994 under et møte ved *Håndverksregisteret* på Maihaugen. Innholdet i begrepet er ikke ulikt mesterlære. Norsk handverksutvikling definerer begrepet handlingsbåren kunnskap som: «summen av erfaring og kunnende som i form av håndlag, handlingsmønster og oppfatning går i arv fra en generasjon til en annen i et kunnskapsbærende handlingsfellesskap. Ved overføring av handlingsbåren kunnskap er den grunnleggende læreformen herming kombinert med utprøving og personlig erfaring». 

Handlingsbåren kunnskap er blitt sammenlignet med det å lære å snakke: «Barn lytter, hermer, prøver ut og eksperimenterer med lyder og lydmønster, etter hvert med ord og sammenstilling av ord. Ved denne kombinasjonen av lytting, herming og utprøving (eksperimentering, erfaring) får de språket så vel som den kunnskapen og den evne til å tenke som språket direkte og indirekte formidler. Vilkår for god språkutvikling er et godt læringsmiljø». Språklæring omtales derfor som et tydelig eksempel på handlingsbåren kunnskap.

Kunnskaper og ferdigheter knyttet til tradisjonelt håndverk dekkes av begrepet  immateriell kultur.

## Se også
* Mesterlære 

## Eksterne lenker
* 
* Maihaugen, ''Vidareføring av handlingsboren kunnskap''
Gulbærmåler

**Gulbærmåler** (*Eulithis mellinata*) er en sommerfugl i gruppen av de egentlige målere  (Geometridae). Denne arten fïnnes i Sør-Norge vestover til Rogaland.

## Utseende
En middelsstor (vingespenn 27 – 31&nbsp;mm), slank, gulaktig måler. Den kan kjennes fra andre bærmålere (slekten *Eulithis*) på at forvingene er temmelig ensfarget gule og på at knekken på innerkanten til forvingens brede tverrbånd ligger langt foran midten på vingen. **Forvingen** er gul med brune streker. Feltet ved roten er en tanke mørkere. I midten av vingen er det et bredt (men smalere enn hos mange andre Larentiinae) tverrbånd. Dette båndet er nær dobbelt så bredt ved forkanten som ved bakkanten og har en knekk. Denne knekken er langt foran vingens midt ved innerkanten, omtrent midt i vingen ved ytterkanten. Tverrbåndet har to trekantede, lyse flekker ved vingens forkant. Vingespissen er blek med en brun skråstrek. **Bakvingen** er silkeaktig gråhvit med gulbrun ytterkant. Larven er naken, lang og tynn, gulaktig lysgrønn.

## Levevis
Larvene lever på solbær, hagerips og stikkelsbær (slekten *[[Ribes]]*). Denen arten er dermed vanligst i hager der disse artene blir dyrket, men gjør neppe vesentlig skade. De voksne målerne flyr i juni – august.

## Utbredelse
Arten finnes i den palearktiske sone. I Norge bare langs kysten vest til Rogaland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eulithis mellinata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Svovelmåler

**Svovelmåler** (*Cidaria fulvata*) er en sommerfugl i gruppen av de egentlige målere  (Geometridae). Denne arten finnes i Sør-Norge.

## Utseende
En nokså liten (vingespenn 20 – 25 mm), slank, gul måler, lett kjennelig på fargen. **Forvingen** er gul, litt mørkere ved roten. I midten er det et bredt, bunlig tverrbånd. Dette båndet har en hakkete innerkant, ytterkanten har en tospisset, tannaktig utbuktning litt foran midten. Utenfor bandet er det en rad av brune, pileformede, mer eller mindre tydelige flekker. Vingespissen er blek med en brun skråstrek, den fremste delen av vingens ytterkant litt mørkere enn resten av vingen. **Bakvingen** er hvit. Larven er slank, naken og lysgrønn.

## Levevis
Svovelmåleren finnes i åpen skog og på buskmarker. Larvene lever på blader av steinnype (*Rosa canina*) og andre arter i roseslekta. De voksne målerne flyr i juni – juli.

## Utbredelse
Arten finnes i Europa og Sentral-Asia, men utbredelsen når ikke øst til Stillehavet.
I Norge er den funnet nord til Møre og Romsdal, og i det sørlige Nordland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Cidaria fulvata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Le Thuy

**Le Thuy** (*huyện Lệ Thủy*) er et fylke i provinsen Quang Binh (provins), i Vietnam.
Dette fylket har et areal på 1420,52 kvkm og en befolkning på 140 804 i 1998
## Administrative enheter
Le Thuy har seks småbydistrikter og syv landsbydistrikter:
* Småbydistrikter (2): Kien Giang, Nong Truong Le Ninh.
** Landsbydistrikter (25): Hồng Thuỷ, Ngư Hoà, Ngư Thuỷ, Thanh Thuỷ, Lộc Thuỷ, Hoa Thuỷ, Cam Thuỷ, Liên Thuỷ, Phong Thuỷ, An Thuỷ, Sơn Thuỷ, Ngân Thuỷ, Hải Thuỷ, Hưng Thuỷ, Tân Thuỷ, Xuân Thuỷ, Dương Thuỷ, Mai Thuỷ, Phú Thuỷ, Mỹ Thuỷ, Sen Thuỷ, Trường Thuỷ, Văn Thuỷ, Kim Thuỷ, Thái Thuỷ.
Revisorskolen i Tromsø

**Revisorskolen i Tromsø** er en tidligere skole for revisorutdanning. Skolen ble etablert i Tromsø ca. 1975, og var eid og drevet av Siviløkonomforeningen i Troms og Finnmark.

Skolen ble etablert i samarbeid med Nordland distriktshøgskole, og samarbeidet også med Norges Handelshøyskoles kursvirksomhet om det faglige innholdet. Skolen hadde mellom 15 og 30 elever i hvert kull. Den leide lokaler ulike steder i Tromsø. Skolen flyttet til Harstad i 1984 eller 1985, og ble i 1986 overtatt av staten og ble en del av den nye Høgskolen i Harstad.
Benny Motzfeldt

**Benny Anette Berg Motzfeldt** (født 26. juni 1909 i Åsen (Levanger), død 24. november 1995 i Oslo) var en norsk kunsthandverker (tegning, glass, maling), mest kjent for sine bidrag til glasskunsten med nye materialer og teknikker.

## Bakgrunn og virke
Hun var utdannet ved Statens håndverks- og kunstindustriskole (1931–1935) og debuterte  på Høstutstillingen (1936) med
tegninger og akvareller.  Lenge var hun  i hovedsak  aktiv tegner, og ble engasjert som tegner til glasskunst ved Christiania Glasmagasin (1955) og Hadeland Glassverk (1955–1967).
Senere  var hun kunstnerisk leder ved Randsfjord Glassverk (1967–1970), og deretter ved Glasshytta ved PLUS i Fredrikstad som hun ledet i perioden 1970-1979.  Hun  hadde sitt glass-gjennombrudd med utstillingen sammen med Synnøve Anker Aurdal på Röhsska museet i Göteborg (1970).  

En vandreutstilling gikk i USA og Europa over flere år (1976-1982). Store deler av hennes samling ble gitt Nordenfjeldske Kunstindustrimuseum og satt i permanent utstilling *Tre kvinner - tre kunstnere* (med Hannah Ryggen og Synnøve Anker Aurdal).

Hun var blant annet gift med Birger Fredrik Motzfeldt.

## Priser
* Souvenirprisen (1964) for serien *Isfugler*
* Jacobprisen (1969)
* Oslo bys kunstnerpris (1979)
* St. Olavs Orden, ridder av 1. klasse (1985)
* Prins Eugen-medaljen (Sverige, 1985)
* Anders Jahres kulturpris sammen med Halldis Moren Vesaas 1992

## Referanser


## Kilder
* Alfons Hannes (mit Beiträgen von Wolfgang Kermer und Erwin Eisch): *Die Sammlung Wolfgang Kermer, Glasmuseum Frauenau: Glas des 20. Jahrhunderts; 50er bis 70er Jahre*. Schnell & Steiner, München, Zürich, 1989 (= Bayerische Museen; 9) ISBN 3-7954-0753-2, p. 100–101.
* Lauritz Opstad, *Navn i norsk brukskunst: Glasskunstneren Benny Motzfeldt*, Kunstindustrimuseet, Oslo, 1973 ISBN 82-7143-000-9 (e-bok fra NB)
Kelvingrove Park

**Kelvingrove Park** er en av de største parkene i Glasgow, Skottland. Parken, etablert av Joseph Paxton i 1852, ligger på vestkanten av byen med University of Glasgow liggende på et høydedrag i enden av parken.

I dag inneholder parken blant annet fotballbane, skatepark og en rekke monumenter og statuer. Blant monumentene finner man en statue av William Thomson Kelvin, som har fått sin navn fra River Kelvin som renner gjennom parken. Kelvingrove Art Gallery and Museum ligger i utkanten av parken. 

Parken har to ganger vært vertsskap for verdensutstillingen, i 1888 og 1901. Under samveldelekene i 2014 skal øvelsene i bowls foregå i Kelvingrove Park.

Kelvingrove Park var der skotske fotballklubb Rangers ble grunnlagt i februar 1872.